जैसा कि मैंने पहले भी इस ब्लॉग पर लिखा है कि जब भी मुझसे उर्दू के सामान्य लफ़्ज समझने वाला शेर ओ शायरी में अपनी दिलचस्पी ज़ाहिर करता है और पूछता है कि शुरुआत किससे करूँ तो मेरे होठों पर बशीर बद्र का नाम सबसे पहले आता है। मैं जानता हूँ कि कविता से प्रेम करने वाले सभी जन बशीर बद्र को पढ़ना शुरु करेंगे तो उन्हें ना केवल बद्र साहब की लेखनी से बल्कि ग़ज़ल की इस विधा से ही मोहब्बत हो जाएगी।